ฟอร์มูลาวันชิงแชมป์โลก 2026

เอฟไอเอฟอร์มูลาวันชิงแชมป์โลก 2026 () เป็นกำหนดการแข่งขันรถสูตรหนึ่งชิงแชมป์โลกครั้งที่ 77 ภายใต้การรับรองของสหพันธ์รถยนต์ระหว่างประเทศ (เอฟไอเอ) ซึ่งเป็นหน่วยงานกำกับดูแลกีฬาท้าความเร็วระดับโลก ในฐานะการแข่งขันระดับสูงสุดของการแข่งรถประเภทล้อเปิด การแข่งขันชิงแชมป์ถูกกำหนดออกเป็นการแข่งขันกรังด์ปรีซ์ด้วยกันทั้งสิ้น 24 รายการ ที่จะจัดขึ้นทั่วโลกตั้งแต่เดือนมีนาคมถึงธันวาคม นักขับและทีมผู้ผลิตเข้าร่วมการแข่งขันเพื่อชิงตำแหน่งแชมป์โลกประเภทนักขับและประเภทผู้ผลิต โดยแลนโด นอร์ริส เป็นแชมป์โลกประเภทนักขับของฤดูกาลก่อนหน้า ในขณะที่แมกลาเรน-เมอร์เซเดสเป็นแชมป์โลกประเภทผู้ผลิต

การแข่งขันฤดูกาล 2026 จะดำเนินด้วยกฎข้อบังคับใหม่ที่มีการเปลี่ยนแปลงสำคัญในโครงแบบชุดต้นกำลังและระบบควบคุมอากาศพลศาสตร์ด้วยตนเองแบบใหม่ อาวดี้จะเข้าร่วมการแข่งขันในฐานะทีมโรงงานด้วยเครื่องยนต์ที่ผลิตเอง หลังจากเข้าครอบครองกิจการของเซาเบอร์ในฤดูกาล  ในขณะที่คาดิลแลคจะเปิดตัวในการแข่งขันด้วยเครื่องยนต์ของแฟร์รารี ถือเป็นครั้งแรกที่มีทีมลำดับที่สิบเอ็ดเข้าร่วมการแข่งขันฟอร์มูลาวันนับตั้งแต่ฤดูกาล  ฮอนด้าทำข้อตกลงร่วมกับแอสตันมาร์ตินเป็นทีมโรงงานแบบพิเศษผ่านบริษัทย่อยคือ ฮอนด้าเรซซิงคอร์เพอเรชัน และจะจัดหาเครื่องยนต์ให้แก่ทีมภายหลังที่สิ้นสุดสัญญาของฤดูกาลก่อนหน้ากับเรดบูลเรซซิง ฟอร์ดจึงจะกลับมาเข้าร่วมการแข่งขันเป็นครั้งแรกนับตั้งแต่ฤดูกาล  เพื่อร่วมมือกับเรดบูลเพาเวอร์เทรนส์ในการจัดหาเครื่องยนต์ให้แก่เรดบูลเรซซิงและเรซซิงบูลส์ ส่วนเรอโนนั้นจะยุติบทบาทผู้จัดหาเครื่องยนต์ เนื่องจากอาลปีนจะเปลี่ยนไปใช้เครื่องยนต์ของเมอร์เซเดสแทน

 ผู้เข้าแข่งขัน 
รายชื่อต่อไปนี้คือทีมผู้ผลิตและนักขับที่จะเข้าร่วมการแข่งขันฟอร์มูลาวันชิงแชมป์โลก 2026 แต่ละทีมจำเป็นต้องส่งนักขับเข้าร่วมการแข่งขันอย่างน้อยทีมละสองคน โดยกำหนดให้นักขับหนึ่งคนประจำรถหนึ่งคันจากทั้งหมดสองคันที่ใช้ในการแข่งขัน ทุกทีมจะแข่งขันกันด้วยยางรถยนต์ที่จัดหาโดยพีเรลลี่

 ทีมผู้ผลิตและนักขับที่จะเข้าร่วมการแข่งขันฟอร์มูลาวันชิงแชมป์โลก 2026 ผู้เข้าแข่งขัน ผู้ผลิต แชสซี ชุดต้นกำลัง นักขับ หมายเลข ชื่อ บีดับเบิลยูทีอาลปีนฟอร์มูลาวันทีม อาลปีน-เมอร์เซเดส เอ526 เมอร์เซเดส-เอเอ็มจี เอฟ1 เอ็ม17 1043 ปีแยร์ กัสลีฟรังโก โกลาปินโต แอสตันมาร์ตินอะแรมโคฟอร์มูลาวันทีม แอสตันมาร์ตินอะแรมโค-ฮอนด้า เอเอ็มอาร์26 ฮอนด้า อาร์เอ626เอช 1418 เฟร์นันโด อาลอนโซแลนซ์ สโตรลล์ แอตลัสเซียนวิลเลียมส์เอฟวันทีม แอตลัสเซียนวิลเลียมส์- เอฟดับเบิลยู48 เมอร์เซเดส-เอเอ็มจี เอฟ1 เอ็ม17 2355 อเล็กซานเดอร์ อัลบอนการ์โลส ไซนซ์ ยูนิออร์ อาวดี้เรโวลูตเอฟวันทีม อาวดี้ อาร์26 อาวดี้ เอเอฟอาร์ 26 ไฮบริด 527 กาบรีแยล โบร์โตเลตูนีโค ฮึลเคินแบร์ค คาดิลแลคฟอร์มูลาวันทีม คาดิลแลค-แฟร์รารี เอ็มเอซี-26 แฟร์รารี 067/6 1177 เซร์ฆิโอ เปเรซวัลต์เตริ โบตตัส สกูเดเรียแฟร์รารีเอชพี แฟร์รารี เอสเอฟ-26 แฟร์รารี 067/6 1644 ชาร์ล เลอแกลร์ลูวิส แฮมิลตัน ทีจีอาร์ฮาสเอฟวันทีม ฮาส-แฟร์รารี วีเอฟ-26 แฟร์รารี 067/6 3187 แอ็สเตบาน ออกงโอลิเวอร์ แบร์แมน แมกลาเรนมาสเตอร์การ์ดเอฟวันทีม แมกลาเรน-เมอร์เซเดส เอ็มซีแอล40 เมอร์เซเดส-เอเอ็มจี เอฟ1 เอ็ม17 181 แลนโด นอร์ริสออสการ์ พิแอสทรี เมอร์เซเดส-เอเอ็มจีเปโตรนาสฟอร์มูลาวันทีม เมอร์เซเดส เอฟ1 ดับเบิลยู17 เมอร์เซเดส-เอเอ็มจี เอฟ1 เอ็ม17  1263 คีมี อันโตเนลลีจอร์จ รัสเซลล์ วีซาแคชแอปเรซซิงบูลส์ฟอร์มูลาวันทีม เรซซิงบูลส์-เรดบูลฟอร์ด วีคาร์บ 03 เรดบูลฟอร์ด ดีเอ็ม01 3041 เลียม ลอว์สันอาร์วิด ลินด์บลอด ออราเคิลเรดบูลเรซซิง เรดบูลเรซซิง-เรดบูลฟอร์ด อาร์บี22 เรดบูลฟอร์ด ดีเอ็ม01 36 มักซ์ แฟร์สตัปเปินอีซัก อาจาร์ แหล่งข้อมูล:

 การเปลี่ยนแปลงทีม 

คาดิลแลคจะเข้าร่วมการแข่งขันเป็นทีมลำดับที่สิบเอ็ด ซึ่งถือเป็นการปรากฏตัวครั้งแรกของคาดิลแลคในการแข่งขันฟอร์มูลาวัน และเป็นครั้งแรกที่มีทีมใหม่เพิ่มขึ้นมาบนสนามนับตั้งแต่ฮาสเข้าร่วมการแข่งขันในฤดูกาล  ทีมจะใช้ชุดต้นกำลังและกระปุกเกียร์ของแฟร์รารีในช่วงแรกของการแข่งขัน และจะเปลี่ยนไปใช้ชุดต้นกำลังที่พัฒนาขึ้นจากความร่วมระหว่างบริษัทแม่คือ เจเนรัลมอเตอร์ กับทีดับเบิลยูจีมอเตอร์สปอตส์ โดยได้รับการอนุมัติจากเอฟไอเอและมีกำหนดใช้งานครั้งแรกในฤดูกาล 2029 ก่อนหน้านี้ คาดิลแลคเคยพยายามเข้าร่วมการแข่งขันฟอร์มูลาวันด้วยความร่วมมือกับอันเดรตตีโกลบอล

ผู้ผลิตเครื่องยนต์รายใหม่สามรายจะเข้าร่วมการแข่งขันฟอร์มูลาวันประจวบกับการเปลี่ยนแปลงกฎข้อบังคับเกี่ยวกับเครื่องยนต์ อาวดี้จะเข้าร่วมการแข่งขันเป็นครั้งแรก หลังจากเข้าครอบครองกิจการของเซาเบอร์ในฤดูกาล  เอาโทอูนีโอน บริษัทก่อนหน้าของอาวดี้ เคยเข้าร่วมการแข่งขันกรังด์ปรีซ์ก่อนสงครามโลกครั้งที่สองและการแข่งขันชิงแชมป์โลกครั้งแรกในฤดูกาล  ทีมแข่งขันในฤดูกาล 2024 และ  ในนาม คิกเซาเบอร์ และใช้เครื่องยนต์ของแฟร์รารี ก่อนที่จะกลายเป็นทีมโรงงานของอาวดี้ในฤดูกาล 2026 ด้วยเหตุนี้ แฟร์รารีจึงจะเหลือทีมลูกค้าที่ต้องจัดหาเครื่องยนต์ให้เป็นฮาสและคาดิลแลค

ฟอร์ดจะกลับมาเข้าร่วมการแข่งขันฟอร์มูลาวันในฐานะผู้จัดหาเครื่องยนต์เป็นครั้งแรก นับตั้งแต่ที่บริษัทเคยจัดหาเครื่องยนต์ให้แก่จอร์แดน ซึ่งเป็นทีมลูกค้ารายเก่าในฤดูกาล  โดยบริษัทจะร่วมเป็นหุ้นส่วนกับเรดบูลเพาเวอร์เทรนส์ และจะจัดหาเครื่องยนต์ให้แก่เรดบูลเรซซิงและทีมรองอย่างเรซซิงบูลส์ ในขณะที่ฮอนด้า ซึ่งได้ยุติการผลิตไปแล้วบางส่วนในการแข่งขันฟอร์มูลาวันภายหลังฤดูกาล  แต่ยังคงเป็นหุ้นส่วนกับเรดบูลเพาเวอร์เทรนส์นั้น จะแยกทางกับทีมของเรดบูลทั้งสองทีมและเริ่มโครงการพัฒนาเครื่องยนต์เป็นเอกเทศอีกครั้งเพื่อสนับสนุนแอสตันมาร์ตินผ่านบริษัทย่อยคือ ฮอนด้าเรซซิงคอร์เพอเรชัน แอสตันมาร์ตินใช้ชุดต้นกำลังของเมอร์เซเดสมาตั้งแต่ที่ทีมกลับเข้ามาแข่งขันด้วยชื่อตัวเองอีกครั้ง โดยเมอร์เซเดสเคยจัดหาเครื่องยนต์ให้แก่ทีมก่อนหน้าของแอสตันมาร์ตินมาตั้งแต่ฤดูกาล  เช่นเดียวกับฮอนด้าที่เคยร่วมงานกับทีมก่อนหน้าของแอสตันมาร์ตินอย่างจอร์แดนในระหว่างฤดูกาล  ถึง 

เรอโนจะยุติการจัดหาเครื่องยนต์ให้แก่อาลปีนนับตั้งแต่ฤดูกาล 2026 เป็นต้นไป เนื่องจากทีมมีผลการแข่งขันที่ไม่ประสบความสำเร็จตั้งแต่เริ่มใช้กฎข้อบังคับเกี่ยวกับชุดต้นกำลังแบบไฮบริดในฤดูกาล  ฤดูกาลนี้จึงจะเป็นการแข่งขันครั้งแรกที่ไม่มีเครื่องยนต์ของเรอโนนับตั้งแต่ฤดูกาล  และอาลปีนจะกลายเป็นทีมลูกค้าแทน หลังจากเป็นทีมโรงงานอย่างเต็มตัวตั้งแต่เรอโนกลับเข้ามาครอบครองกิจการของ "ทีมเอนสโตน" ก่อนเริ่มฤดูกาล  โดยอาลปีนจะเปลี่ยนมาใช้เครื่องยนต์และกระปุกเกียร์ของเมอร์เซเดสนับตั้งแต่ฤดูกาลนี้เป็นต้นไป ฤดูกาลล่าสุดที่ทีมเอนสโตนใช้เครื่องยนต์ของเมอร์เซเดสนั้นคือฤดูกาล  ขณะที่แข่งขันในนามของโลตัส

 การเปลี่ยนแปลงนักขับ 
เซร์ฆิโอ เปเรซ และวัลต์เตริ โบตตัส จะกลับมาเป็นนักแข่งหลักอีกครั้งให้แก่คาดิลแลค ก่อนหน้านี้ เปเรซเคยเซ็นสัญญาเข้าร่วมการแข่งขันเป็นเวลาสองฤดูกาลกับเรดบูลเรซซิงจนถึงฤดูกาล 2026 แต่ทั้งสองฝ่ายได้มีข้อตกลงร่วมกันที่จะยุติสัญญาหลังสิ้นสุดฤดูกาล 2024 ในขณะที่โบตตัสเข้าร่วมการแข่งขันล่าสุดกับเซาเบอร์ในฤดูกาล 2024 และเป็นหนึ่งในนักขับสำรองของเมอร์เซเดสสำหรับฤดูกาล 2025 อีซัก อาจาร์ จะย้ายจากเรซซิงบูลส์ขึ้นสู่เรดบูลเรซซิง เพื่อแทนที่ยูกิ สึโนดะ ที่จะย้ายไปเป็นนักขับทดสอบและนักขับสำรองให้แก่ทีมของเรดบูล ส่วนนักขับที่จะมาแทนที่อาจาร์คือ อาร์วิด ลินด์บลอด ซึ่งเลื่อนขึ้นมาจากการแข่งขันฟอร์มูลาทู

 ปฏิทินการแข่งขัน 

ปฏิทินการแข่งขันฤดูกาล 2026 ประกอบด้วยการแข่งขันกรังด์ปรีซ์ 24 รายการ เท่ากับการแข่งขันในสองฤดูกาลก่อนหน้า โดยกำหนดให้การแข่งขันไชนีส, ไมอามี, คะเนเดียน, บริติช, ดัตช์ และสิงคโปร์กรังด์ปรีซ์นำเสนอรูปแบบการแข่งขันแบบสปรินต์

 ลำดับ การแข่งขันกรังด์ปรีซ์ สนามแข่งขัน วันแข่งขัน 1 ออสเตรเลียนกรังด์ปรีซ์ อัลเบิร์ตพาร์กเซอร์กิต เมลเบิร์น 8 มีนาคม 2 ไชนีสกรังด์ปรีซ์ เซี่ยงไฮ้อินเตอร์แนชันนัลเซอร์กิต เซี่ยงไฮ้ 15 มีนาคม 3 เจแปนนีสกรังด์ปรีซ์ ซูซูกะเซอร์กิต ซูซูกะ 29 มีนาคม 4 บาห์เรนกรังด์ปรีซ์ บาห์เรนอินเตอร์แนชันนัลเซอร์กิต เศาะคีร 12 เมษายน 5 ซาอุดีอาระเบียนกรังด์ปรีซ์ ญิดดะฮ์คอร์นิชเซอร์กิต ญิดดะฮ์ 19 เมษายน 6 ไมอามีกรังด์ปรีซ์ ไมอามีอินเตอร์แนชันนัลออโตโดรม ไมอามีการ์เดนส์ ฟลอริดา 3 พฤษภาคม 7 คะเนเดียนกรังด์ปรีซ์ ซีร์กุยฌีล-วีลเนิฟว์ มอนทรีออล 24 พฤษภาคม 8 โมนาโกกรังด์ปรีซ์ ซีร์กุยเดอมอนาโก โมนาโก 7 มิถุนายน 9 บาร์เซโลนา-กาตาลุญญากรังด์ปรีซ์ ซีร์กูอิตดาบาร์ซาโลนา-กาตาลุญญา มอมมาโล 14 มิถุนายน 10 ออสเตรียนกรังด์ปรีซ์ เรดบูลริง ชปีลแบร์ค 28 มิถุนายน 11 บริติชกรังด์ปรีซ์ ซิลเวอร์สโตนเซอร์กิต ซิลเวอร์สโตน 5 กรกฎาคม 12 เบลเจียนกรังด์ปรีซ์ ซีร์กุยเดอสปา-ฟร็องกอร์ช็อง สตาฟว์โล 19 กรกฎาคม 13 ฮังกาเรียนกรังด์ปรีซ์ ฮังกาโรริง โมดโยโรด 26 กรกฎาคม 14 ดัตช์กรังด์ปรีซ์ เซียร์กูยซันต์โฟร์ต ซันต์โฟร์ต 23 สิงหาคม 15 อิตาเลียนกรังด์ปรีซ์ มอนซาเซอร์กิต มอนซา 6 กันยายน 16 สเปนิชกรังด์ปรีซ์ มัดริง มาดริด 13 กันยายน 17 อาเซอร์ไบจานกรังด์ปรีซ์ บากูซิตีเซอร์กิต บากู 26 กันยายน 18 สิงคโปร์กรังด์ปรีซ์ มารีนาเบย์สตรีตเซอร์กิต สิงคโปร์ 11 ตุลาคม 19 ยูไนเต็ดสเตตส์กรังด์ปรีซ์ เซอร์กิตออฟดิอเมริกาส์ ออสติน เท็กซัส 25 ตุลาคม 20 เม็กซิโกซิตีกรังด์ปรีซ์ เอาโตโดรโมเอร์มาโนสโรดริเกซ เม็กซิโกซิตี 1 พฤศจิกายน 21 เซาเปาโลกรังด์ปรีซ์ อิงแตร์ลากูสเซอร์กิต เซาเปาลู 8 พฤศจิกายน 22 ลาสเวกัสกรังด์ปรีซ์ ลาสเวกัสสตริปเซอร์กิต พาราไดซ์ เนวาดา 21 พฤศจิกายน 23 กาตาร์กรังด์ปรีซ์ ลูซัยล์อินเตอร์แนชันนัลเซอร์กิต ลูซัยล์ 29 พฤศจิกายน 24 อาบูดาบีกรังด์ปรีซ์ ยาสมารีนาเซอร์กิต อาบูดาบี 6 ธันวาคม แหล่งข้อมูล:

 การเปลี่ยนแปลงปฏิทินการแข่งขัน 
การแข่งขันสเปนิชกรังด์ปรีซ์จะย้ายจากสนามบาร์ซาโลนา-กาตาลุญญาที่มอมมาโลไปจัดที่สนามแข่งใหม่บนถนนสาธารณะที่มาดริด ซึ่งก่อสร้างใกล้กับสถาบันงานแสดงสินค้าแห่งมาดริด (อีเฟมา) โดยสนามบาร์ซาโลนา-กาตาลุญญาจะยังคงจัดการแข่งขันภายใต้ชื่อ "บาร์เซโลนา-กาตาลุญญากรังด์ปรีซ์" การแข่งขันดัตช์กรังด์ปรีซ์จะนำเสนอรูปแบบการแข่งขันแบบสปรินต์เป็นครั้งแรก ภายหลังที่ผู้จัดประกาศจัดการแข่งขันกรังด์ปรีซ์ในฤดูกาล 2026 เป็นครั้งสุดท้าย การแข่งขันเอมีเลีย-โรมัญญากรังด์ปรีซ์ที่สนามอีโมลาถูกยกเลิกหลังจากไม่ต่อสัญญาจัดการแข่งขันที่สิ้นสุดในฤดูกาล 2025 ภายหลังที่ปฏิทินการแข่งขันถูกเผยแพร่ออกมา ได้มีการปรับเปลี่ยนกำหนดการแข่งขันอาเซอร์ไบจานกรังด์ปรีซ์ โดยเลื่อนวันจัดการแข่งขันกรังด์ปรีซ์เข้ามาหนึ่งวันจากเดิมที่เป็นวันอาทิตย์ของวันที่ 27 กันยายน ให้เป็นวันเสาร์ของวันที่ 26 ตามคำขอของผู้จัดและผู้มีส่วนได้ส่วนเสียจากภาครัฐ เนื่องจากกำหนดการเดิมนั้นตรงกับวันรำลึกของประเทศ

 การเปลี่ยนแปลงกฎข้อบังคับ 
 กฎข้อบังคับทางการเงิน 
ในฤดูกาล 2026 เพดานงบประมาณในการดำเนินงานของทีมฟอร์มูลาวันเพิ่มขึ้นจากเดิมคือ 135 ล้านดอลลาร์สหรัฐ เป็น 215 ล้านดอลลาร์สหรัฐ อันเป็นผลมาจากการปรับตามอัตราเงินเฟ้อและผลรวมค่าใช้จ่ายที่อยู่นอกเหนืองบประมาณในฤดูกาลก่อนหน้าเป็นหลัก ส่วนค่าใช้จ่ายหลักที่ยังคงอยู่นอกเหนืองบประมาณนั้นประกอบด้วย เงินเดือนนักขับ เงินเดือนของสมาชิกทีมสามคนที่ได้รับค่าตอบแทนสูงสุด ค่าใช้จ่ายในการตลาด การเดินทาง และการบริการ และการลงทุนโครงสร้างพื้นฐานของทีม เพดานงบประมาณของผู้ผลิตชุดต้นกำลังที่แยกต่างหากจากงบประมาณหลักมาตั้งแต่ฤดูกาล  ก็เพิ่มขึ้นจากเดิมคือ 95 ล้านดอลลาร์สหรัฐ เป็น 130 ล้านดอลลาร์สหรัฐ นับตั้งแต่ฤดูกาล 2026 เป็นต้นไป เพื่อสนับสนุนการพัฒนาเครื่องยนต์ไฮบริดรุ่นใหม่

 กฎข้อบังคับด้านเทคนิค 
 ชุดต้นกำลัง 
กฎข้อบังคับเกี่ยวกับชุดต้นกำลังแบบใหม่จะมีผลบังคับใช้ในฤดูกาล 2026 โดยชุดต้นกำลังแบบใหม่นี้จะยังคงให้กำลังมากกว่า  แม้ว่ากำลังขับเคลื่อนนั้นจะมาจากแหล่งกำเนิดที่แตกต่างกันก็ตาม กฎข้อบังคับเกี่ยวกับเครื่องยนต์จะกำหนดให้ใช้โครงแบบเครื่องยนต์สันดาปภายในหกกระบอกสูบรูปตัววี (V6 engine) ขนาด 1.6 ลิตร พร้อมเทอร์โบชาร์จเจอร์ ซึ่งใช้มาตั้งแต่ฤดูกาล  ต่อไป อย่างไรก็ตาม ชุดมอเตอร์–เครื่องกำเนิดไฟฟ้าพลังงานความร้อน (motor generator unit – heat; MGU-H) ที่ใช้มาตั้งแต่ฤดูกาล 2014 เช่นเดียวกันนั้นจะถูกนำออก ในขณะที่กำลังออกใช้ของชุดมอเตอร์–เครื่องกำเนิดไฟฟ้าพลังงานจลน์ (motor generator unit – kinetic; MGU-K) จะเพิ่มขึ้นจากเดิมคือ  เป็น  แต่กำลังออกใช้ของการสันดาปภายในชุดต้นกำลังนั้นจะลดลงจากเดิมคือ  เป็น  อัตราการไหลของเชื้อเพลิงจะถูกวัดและกำหนดขีดจำกัดตามพลังงานที่ใช้มากกว่ามวลของตัวเชื้อเพลิงเอง เนื่องจากชุดต้นกำลังแบบใหม่จะขับเคลื่อนด้วยเชื้อเพลิงยั่งยืนที่ถูกพัฒนาโดยฟอร์มูลาวันอย่างสมบูรณ์แบบ เป็นที่คาดการณ์ว่าชุดต้นกำลังแบบใหม่นี้จะสามารถหมุนเวียนพลังงานไฟฟ้ากลับมาใช้ใหม่ได้มากกว่าเดิมสองเท่า

ระหว่างการประชุมคณะกรรมการฟอร์มูลาวันเมื่อต้นฤดูกาล 2025 ที่ประชุมได้มีมติเห็นชอบให้หาทางเลือกอื่นที่ส่งเสริมการพัฒนาชุดต้นกำลังสำหรับผู้ผลิตที่อาจพัฒนาล่าช้ากว่าผู้ผลิตรายอื่น ๆ ในระยะแรกเริ่ม นอกจากนี้ ที่ประชุมยังมีมติให้คณะกรรมการที่ปรึกษาที่เกี่ยวข้องพิจารณามาตรการลดการใช้พลังงานของชุดต้นกำลังแบบใหม่ที่กำหนดไว้  ตามความเหมาะสมในการแข่งขัน หลังจากที่ทีมผู้ผลิตบางส่วนมีความกังวลเกี่ยวกับความเป็นไปได้ที่รถของทีมจะสูญเสียพลังงานที่ใช้งานได้ระหว่างการแข่งขัน

 ขนาดรถและอากาศพลศาสตร์ 
รถต้นแบบของฤดูกาล 2026 ถูกเปิดเผยออกมาเมื่อวันที่ 6 มิถุนายน ค.ศ. 2024 โดยแสดงให้เห็นถึงระบบควบคุมอากาศพลศาสตร์ด้วยตนเองแบบใหม่ (active aerodynamics) ที่ปีกหน้าและปีกหลัง และแบบวิธีชิงขึ้นหน้าใหม่ซึ่งเดิมทีถูกเรียกว่าการควบคุมเครื่องยนต์ด้วยมือ (manual override mode) จะเข้ามาแทนที่ระบบลดแรงต้านอากาศ (drag reduction system; DRS) รถต้นแบบยังมีระยะฐานล้อและระยะห่างของล้อที่ลดลงจากเดิมคือ  เป็น  และ  เป็น  ตามลำดับ มวลอย่างต่ำของรถจึงต้องลดลงมาจากเดิม  เช่นเดียวกับความกว้างหน้ายางของล้อหน้าและล้อหลังที่ลดลงจากเดิม  และ  ตามลำดับ นอกจากนี้ พื้นรถแบบใหม่จะช่วยลดผลกระทบกับพื้นถนน (ground effect) เพื่อลดอาการกระดอนของรถ (porpoising)

เมื่อเดือนตุลาคม ค.ศ. 2024 เอฟไอเอประกาศว่าการลดแรงกด (downforce) ที่มีต่อรถในฤดูกาล 2026 นั้น จะน้อยกว่าที่กำหนดไว้ในขั้นต้นเมื่อเทียบกับรถในฤดูกาล –2025 ด้วยเหตุผลด้านสมรรถนะและความปลอดภัย ต่อมาในเดือนเดียวกัน เอฟไอเอได้ยืนยันว่าการลดแรงกดจากรถในฤดูกาล 2026 จะอยู่ที่ประมาณร้อยละ 15 ซึ่งน้อยกว่าที่ปรากฏอยู่ในร่างกฎข้อบังคับฉบับเดิมของเอฟไอเออย่างเห็นได้ชัดคือ ร้อยละ 40 เมื่อเทียบกับฤดูกาลก่อนหน้า รถในฤดูกาล 2026 จึงจะช้ากว่ารถในฤดูกาล 2022–2025 ประมาณสองวินาทีต่อรอบ แทนที่จะเป็นสี่วินาทีตามการคาดการณ์ในตอนแรก เมื่อวันที่ 17 ธันวาคม ค.ศ. 2025 ฟอร์มูลาวันได้เผยแพร่นิยามศัพท์เพื่ออธิบายลักษณะการทำงานของรถในฤดูกาล 2026 อย่างเป็นทางการ ได้แก่ "boost mode" ใช้อธิบายการเปิดใช้งานระบบนำพลังงานกลับมาใช้ (energy recovery system; ERS) เพื่อป้องกันหรือแย่งชิงตำแหน่งตามปกติ "active aerodynamics" หรือเรียกสั้น ๆ ว่า "active aero" ใช้อธิบายการทำงานของชิ้นส่วนปีกหน้าและปีกหลังที่ขยับได้ทั้งในรูปแบบแรงต้านอากาศสูงและต่ำ "recharge" ใช้อธิบายการเก็บเกี่ยวพลังงานไฟฟ้าของรถ และ "overtake mode" ใช้อธิบายแบบวิธีการนำพลังงานส่วนเกินที่สะสมไว้มาช่วยในการแซงของนักขับ แต่นักขับนั้นจะต้องอยู่ห่างจากนักขับที่อยู่ด้านหน้าไม่เกินหนึ่งวินาทีเท่านั้น (คล้ายกับกฎข้อบังคับการใช้งานระบบลดแรงต้านอากาศในฤดูกาลก่อนหน้า)

 คุณสมบัติด้านความปลอดภัย 
กฎข้อบังคับเกี่ยวกับโครงสร้างกันชนหน้า (front impact structure; FIS) จะได้รับการแก้ไขเพิ่มเติมเพื่อเพิ่มความปลอดภัยในกรณีเกิดอุบัติเหตุ โดยนำการออกแบบโครงสร้างแบบสองขั้นตอนมาแก้ไขปัญหาที่ผ่านมาที่โครงสร้างแยกออกจากกันใกล้กับตัวถังของห้องนักขับ (survival cell) หลังจากเกิดการชนครั้งแรก ทำให้รถเสี่ยงต่อการได้รับแรงกระแทกเพิ่มเติม โครงสร้างกันชนข้างโดยเฉพาะบริเวณห้องนักขับและถังเชื้อเพลิง (fuel cell) จะถูกปรับปรุงเพื่อปกป้องชิ้นส่วนรถที่มีความเสี่ยงสูงเมื่อเกิดการชนจากด้านข้าง ในขณะที่ยังคงน้ำหนักรถไว้เท่าเดิม ความแข็งแรงของห่วงคุ้มกัน (roll hoop) จะถูกเพิ่มขึ้นให้สามารถทนต่อแรงกระทำมากขึ้นจากเดิมคือ 16 จี เป็น 20 จี ซึ่งสอดคล้องกับมาตรฐานความปลอดภัยของการแข่งขันรถที่นั่งเดี่ยวรายการอื่น ๆ ข้อกำหนดการทดสอบกำลังรับแรงกระทำก็จะเพิ่มขึ้นจากเดิมคือ 141 กิโลนิวตัน เป็น 167 กิโลนิวตัน ไฟข้างนิรภัย (lateral safety lights) จะถูกติดตั้งบนตัวรถเพื่อเพิ่มความปลอดภัยของนักขับและเจ้าหน้าที่ประจำสนามหรือมาร์แชล ไฟเหล่านี้จะทำหน้าที่แสดงสถานะระบบนำพลังงานกลับมาใช้ของรถเมื่อหยุดบนเส้นทาง และเป็นตัวชี้วัดความเสี่ยงด้านไฟฟ้าที่อาจเกิดขึ้น โดยเฉพาะในสถานการณ์ฉุกเฉิน

 กฎข้อบังคับในการแข่งขันและประเด็นที่เกี่ยวข้อง 
 หมายเลขนักขับ 
กฎข้อบังคับเกี่ยวกับระบบการกำหนดหมายเลขถาวรให้แก่นักขับที่มีมาตั้งแต่ฤดูกาล  จะได้รับการแก้ไข โดยจะอนุญาตให้นักขับสามารถเปลี่ยนหมายเลขประจำตัวได้ตลอดอาชีพการแข่งขัน แต่กระบวนการอนุมัตินั้นยังไม่ได้รับการกำหนดอย่างเป็นทางการ

 ลวดลายรถ 
เพื่อเป็นการห้ามปรามไม่ให้ทีมใช้เส้นใยคาร์บอนเปลือยบนพื้นผิวรถมากเกินไปเพื่อลดน้ำหนักของตัวรถ เอฟไอเอจะกำหนดให้อย่างน้อยร้อยละ 55 ของพื้นผิวรถเมื่อมองจากด้านข้างและด้านบน ต้องเคลือบด้วยลวดลายที่เป็นสีทาหรือสติกเกอร์

 ระบบระบายความร้อนในการขับรถ 
ชุดอุปกรณ์ของระบบระบายความร้อนในการขับรถ (driving cooling system; DCS) จะถูกนำมาใช้เมื่อเอฟไอเอออกคำเตือนถึงภัยอันตรายจากอากาศร้อนจัด (heat hazard) ภายในช่วงเวลาของการแข่งขัน หนึ่งในอุปกรณ์เสริมอย่างเสื้อกั๊กระบายความร้อนสำหรับนักขับที่ถูกทดสอบและใช้งานมาก่อนหน้าฤดูกาล 2026 จะได้รับการออกแบบใหม่

 การพิจารณาทบทวนคำวินิจฉัย 
ในฤดูกาล 2026 คณะกรรมการควบคุมการแข่งขันจะมีทางเลือกในการเริ่มการพิจารณาทบทวนคำวินิจฉัยของตนตามหลักฐานใหม่ที่ปรากฏ ซึ่งภายใต้ประมวลกฎหมายกีฬาระหว่างประเทศ (International Sporting Code; ISC) ฉบับเดิมนั้น ผู้เข้าแข่งขันจำเป็นต้องยื่นคำร้องขอสิทธิในการพิจารณาทบทวนคำวินิจฉัยใด ๆ ก็ตาม ทั้งนี้ผู้เข้าแข่งขันยังสามารถใช้สิทธิยื่นคำร้องขอได้ดังเดิม นอกจากนี้ จะมีการจัดตั้งคณะกรรมการ "นอกเวลาการแข่งขัน" เพื่อทำหน้าที่พิจารณาเรื่องเร่งด่วนที่ไม่สามารถรอจนถึงการแข่งขันครั้งต่อไปได้

 สรุปฤดูกาล 
 การทดสอบก่อนเริ่มฤดูกาล 
การทดสอบก่อนเริ่มฤดูกาลจะจัดขึ้นด้วยกันทั้งหมดสามรอบ โดยแต่ละทีมจะดำเนินการทดสอบภายในระยะเวลาสามวันในการทดสอบทั้งสามรอบ ถือเป็นการขยายเวลาเพิ่มขึ้นจากฤดูกาลก่อนหน้าเพื่อให้สอดคล้องกับกฎข้อบังคับใหม่เกี่ยวกับแชสซีและเครื่องยนต์ การทดสอบรอบแรกเป็นการทดสอบแบบส่วนตัวซึ่งจัดขึ้นที่สนามบาร์ซาโลนา-กาตาลุญญา ระหว่างวันที่ 26–30 มกราคม ผู้เข้าแข่งขันทุกทีมเข้าร่วมการทดสอบยกเว้นทีมเดียวคือ วิลเลียมส์  ลูวิส แฮมิลตัน จากแฟร์รารี เป็นผู้ทำเวลาได้ดีที่สุดในการทดสอบทั้งห้าวัน การทดสอบรอบที่สองจัดขึ้นที่สนามบาห์เรนอินเตอร์แนชันนัล ระหว่างวันที่ 11–13 กุมภาพันธ์ โดยคีมี อันโตเนลลี จากเมอร์เซเดส เป็นผู้ทำเวลาได้ดีที่สุดในการทดสอบทั้งสามวัน การทดสอบรอบที่สามจัดขึ้นที่สนามเดียวกันในระหว่างวันที่ 18–20 กุมภาพันธ์ โดยชาร์ล เลอแกลร์ จากแฟร์รารี เป็นผู้ทำเวลาได้ดีที่สุดในการทดสอบทั้งสามวันสุดท้าย

 หมายเหตุ 

 อ้างอิง 

 แหล่งข้อมูลอื่น 



หมวดหมู่:ฤดูกาลการฟอร์มูลาวัน